ক্রিকেট থেকে নির্বাসিত হল আমেরিকা!

ওয়েব ডেস্ক : ক্রিকেট থেকে নির্বাসিত করা হল আমেরিকাকে (America)। একাধিক নিয়ম না মানার কারণেই আমেরিকার বিরুদ্ধে ব্যবস্থা নিল আন্তর্জাতিক ক্রিকেট নিয়ামক সংস্থা আইসিসি (ICC)। মঙ্গলবারই এমন সিদ্ধান্ত নেওয়া হয়েছে আইসিসির তরফে। প্রশ্ন উঠছে আমেরিকাকে কেন নির্বাসিত করার সিদ্ধান্ত নিল আন্তর্জাতিক ক্রিকেটের নিয়ামক সংস্থা?

জানা গিয়েছে, বেশ কিছু সময় ধরে আমেরিকার (America) ক্রিকেটের উপর নজর রেখে চলেছিল আইসিসি (ICC)। তবে তাদের বিরুদ্ধে বেশ কিছু নিয়ম না মানার অভিযোগ উঠেছে। সেগুলির মধ্যে উল্লেখযোগ্য হল, ক্রিকেটের উপযুক্ত প্রশাসনিক কাঠামো তৈরি না করতে পারা, অলিম্পিক ও প্যারালিম্পিক কমিটির স্বীকৃতি আদায় করতে ব্যর্থ হওয়া। এর ফলে আন্তর্জাতিক ক্রিকেটের ভাবমূর্তি নষ্ট হয়েছে বলে মনে করছে আইসিসি। আর সেই কারণেই নির্বাসিত করা হল আমেরিকাকে।

আরও খবর : “প্রতিদ্বন্দ্বিতা বলা ঠিক হবে না,” পাক-বধ করে বিরাট মন্তব্য সূর্যকুমারের

প্রসঙ্গত, ২০২৪ সালে পাকিস্তানকে হারিয়েছিল আমেরিকা (America)। যা গোটা ক্রিকেট বিশ্বকে চমকে দিয়েছিল। কিন্তু তার এক বছরের মধ্যে নিয়ম না মানার কারণে নির্বাসিত হতে হল আমেরিকাকে। তবে নির্বাসিত করা হলেও আইসিসির তরফে জানিয়ে দেওয়া হয়েছে, তাদের প্রতিযোগিতায় খেলতে পারবে আমেরিকা।

অন্যদিকে, ২০২৮ সালে আমেরিকার লস অ্যাঞ্জেলেসে অলিম্পকের অনুষ্ঠান আয়োজিত হতে চলেছে। সেখানে থাকবে ক্রিকেটও। ফলে সেখানে আমেরিকা খেলতে পারবে বলে জানিয়ে দেওয়া হয়েছে আইসিসি (ICC)-র তরফে। পাশাপাশি, ২০২৬ সালে হতে চলা টি-টোয়েন্টি বিশ্বকাপেও খেলতে পারবে আমেরিকা।